Yusif Vəzir Çəmənzəminli - Vikipediya

# Yusif Vəzir Çəmənzəminli

### Vikipediya, açıq ensiklopediya - ویکیپدیا ، آچیق انسایکلوپدیا

Yusif Vəzir Çəmənzəminli

Yusif Vəzir Çəmənzəminli, (12 Sentyabr 1887 - 3 Yanvar 1943 ) Azərbaycan dövlət adamı və yazıçısı.

## [redaktə / تحریر] Həyatı

Yusif Vəzir Çəmənzəminli 1887-ci il sentyabr ayının 12-də Azərbaycanın səfalı yerlərindən biri olan Şuşa şəhərində anadan olmuşdur. İbrahimxəlil xanın vəziri Mirzə Əliməmmədağa Vəzirov soyadını daşıyan Məşədi Mirbaba (Yusif Vəzirin atası) nəslinin ulu babasıdır. Yusif Vəzirin atası Məşədi Mirbaba Mirabdulla oğlu Vəzirov Şuşa bəylərindən biri idi. Onun bəyliyi 1873-ü il aprel ayının 13-də Şuşa qəza idarəsi tərəfindən təsdiq edilmiş və ona bu haqda şəhadətnamə verilmişdir. Yusif Vəzirin daşıdığı Vəzirov soyadı XVIII əsr Qarabağ hökmdarı İbrahimxəlil xanın nüfuzlu vəzirlərindən biri olan Mirzə Əliməmmədağanın tutduğu vəzir vəzifəsinə bağlı olaraq nəsildən-nəsilə keçmişdir. Yusif Vəzirin atası Məşədi Mirbaba İran, Orta Asiya və Türkiyənin bir qismini gəzmişdi, fars və türk dillərini mükəmməl bilirdi. O, ədəbiyyat ilə də məşğul olardı və Firdovsi ilə Füzulini çox sevərdi. Eyni zamanda xanəndələrə muğamatdan dərs deyərdi. Məşədi Mirbaba oğlu Yusifi Ağdama aparır və onun təhsili ilə özü məşğul olur. Ona türk və fars dillərini öyrədir. Yusifin atası onun rusca öyrənməsini də istəyirdi. Ağdamda rus məktəbi olmadığı üçün Yusif Muradbəylidəki rus məktəbinə getməli olur. Yusif bir il bu məktəbdə oxuyandan sonra hazırlaşıb realnı məktəbinə girmək üçün 1896-cı ildə Şuşaya qayıdır və imtahan verib Şuşa realnı məktəbinə daxil olur. Yusif Vəzir 1909-cu ildə Bakı realnı məktəbini bitirir.1910-cu ildə Kiyevə gedib, Müqəddəs Vladimir adına İmperator Universitetinin hüquq fakültəsinə daxil olur.Yusif Vəzir 1912-ci ildə “Yeddi hekayə”, 1913-cü ildə isə “Həyat səhifələri” adlı kitablarını Kiyevdə çap etdirir.

## [redaktə / تحریر] Tərcümə etdiyi yazıçılar

Yusif Vəzir tərcümələr üzərində də işləyirdi. O, L.Tolstoyun, İ.Turgenevin, A.Neverovun, N.Qoqolun, B.Lavrenevin, L.Seyfulinanın, V.Hüqonun və s. bir neçə əsərlərini rus dilindən Azərbaycan dilinə tərcümə etmişdi Yusif Vəzir Çəmənzəminli 1919-cu ildə yeni yaranmış Azərbaycan Demokratik Cümhuriyyətinin Türkiyədə ilk səfiri olub.

## [redaktə / تحریر] Represiya

1940-cı ilin 25 yanvanında Azərbaycan Daxili İşlər Komissarlığının Dövlət Təhlükəsizliyi İdarəsinin ikinci şöbəsinin rəisi, kapitan Qriqoryanın razılığıyla Yusif Vəzirin tutulması qərarı çıxarılır. 1937-38-ci illərdə represiyaya məruz qalır. 1940-cı il yanvar ayının 25-də Yusif Vəzir Urgəncdə həbs edilib Bakıya gətirilir. O, altı aya yaxın Keşlə həbs düşərqəsində saxlanıldıqdan sonra 1940-cı ilin iyul ayının 3-də Nijni Novqorod vilayətinin Suxobezvodnaya stansiyasındakı həbs düşərqəsinə göndərirlər.

Yusif Vəzir Çəmənzəminli 1943-cü il yanvar ayının 3-də Nijni Novqorod vilayətinin Suxobezvodnaya stansiyasındakı həbs düşərgəsində vəfat edir.Səhəri gün - 1943-cü il yanvarın 4-də Yusif Vəzir Çəmənzəminli Betluqa çayının sahilindəki qəbiristanlıqda dəfn olundu.

## [redaktə / تحریر] Bəraət

1956-cı ildə Yusif Vəzirə bəraət verildi.

## [redaktə / تحریر] Əsərləri

- "Əli və Nino"[Mənbə göstərin]
- "İki Od Arasında"
- "Qızlar bulağı"
- "Studentlər"
- "Холодный поцелуй" ("Soyuq öpüş")
- "Müstəqilliyimizi istəyiriksə..."

## [redaktə / تحریر] Xarici keçidlər

- həyatı
- ANS-Press

| Şəxslər haqda olan bu məqalə qaralama halındadır. Məqaləni redaktə edərək Vikipediyanı zənginləşdirin.

Retrieved from "http://az.wikipedia.org../../../y/u/s/Yusif_V%C9%99zir_%C3%87%C9%99m%C9%99nz%C9%99minli_0dc6.html"

Kateqoriyalar: Mənbə göstərilməmiş məqalələr | Bioqrafik qaralamalar | Şəxslər

##### Views

- Məqalə / مقاله
- Müzakirə / مذاکره
- Hal-hazırkı versiya

##### Axtar

##### Başqa dillərdə

- Deutsch
- English
- Français
- Русский